>"כן לספורט לא לאלימות"
"כן לספורט לא לאלימות"
מפגש בין ראשי הקבוצות מפתח תקוה המשחקות בליגת אייפל בהם צעירי יוספטל, בני סירקין, תקומה ושעריה לבין נציגי הרשות נערך השבוע ובמהלכו הועלו הצרכים של הקבוצות לקיום פעילות מיטבית.
ליגת אייפל הינה ליגת קט רגל המשווקת בעיקר בקרב הקהילה האתיופית בה 18 מועדונים עם קבוצות משולבות בוגרים, נוער וצעירים, ביניהם ארבע קבוצות מפתח תקוה, העיר שיזמה את הרעיון וישמה אותו כבר לפני 13 שנים.
מטרת הליגה היא להרחיק את הנוער והבוגרים מהרגלים שאינם טובים ולקרב אותם אל הספורט.
במסגרת מדיניות ראש העיר איציק ברוורמן, לעידוד פעילויות ספורט תחת הכותרת "כן לספורט - לא לאלימות" ועם כניסת תכנית "דרך חדשה" שפועלת לשילוב הקהילה האתיופית בחברה, יזם שלומי ערה, מנהל תכנית עיר ללא אלימות בעיר, מפגש בין ראשי הקבוצות מפתח תקוה המשחקות בליגת אייפל בהם צעירי יוספטל, בני סירקין, תקומה ושעריה לבין נציגי הרשות בהם אגף הספורט, אגף הקליטה ואגף הנוער והצעירים, בו הועלו הצרכים של הקבוצות לפעילות מיטבית.
עיקרי הנושאים שהוסדרו היו בנושא ביטוח השחקנים, מגרשי אימונים ומשחקים בליגה, תלבושת והסעות. כמו כן ניתן דגש לגיוס שחקנים מכלל האוכלוסייה ושילובם בליגה וזו במסגרת תכנית "דרך חדשה" הפועלת בעיר.
שלומי ערה מנהל תכנית עיר ללא אלימות: "תחום הספורט בכלל והכדורגל בפרט, הינו נדבך מרכזי שמושך בני נוער ומבוגרים ומאפשר מתן מענים וצמצום תופעות שליליות תוך חיבור מיטבי לקהילה ובהתאם למדיניות הרשות נמשיך לפתח, לתמוך ולסייע".
ששי פתאל, מ"מ מנהל אגף הספורט: "עצם העובדה שכלל הנציגים ישבו סביב שולחן אחד והוצגו נתונים בשקיפות, יצרו תחושות של שיתוף ואמון שהינם הבסיס החשוב ביותר להמשך שיתופי הפעולה והרחבת הפעילות בתחום".